CHILL CLUB︱Ty代領獎疑失言 林家謙驚驚：唔好咁講！
2024年05月13日 13:36
東網電視
更多新聞短片
歌手Tyson Yoshi（Ty）昨晚（12日）於《CHILL CLUB推介榜 年度推介23/24》頒獎禮中代好友林家謙上台接受「年度唱作歌手」獎項，佢更代對方發表得獎感受時語出驚人謂：「唔係佢勁，係你哋廢。」成為網友熱論話題。Ty驚人言論一出，唔少網友都擔心佢會累到本身攞獎嘅林家謙，Ty更被指態度囂張，而「主角」林家謙今日（13日）即急急出post，轉發Ty代為領獎疑失言嘅post，並謙虛留言：「唉千祈唔好咁講」疑似對好友嘅言論補鑊。
林家謙亦先後轉發ViuTv畫面，因Tyson Yoshi代佢上台，所以當電視畫面打出得獎人係林家謙個名時，出現喺鏡頭卻係Ty嘅趣怪畫面，佢即轉發網友P圖、Key番林家謙個樣上去嘅假截圖，當係「親身」上台領獎。